Mazurek, Milan, poslanec NR SR (2018-06-12):
Vážený pán predsedajúci, vážená pani ministerka, kolegyne, kolegovia, opätovne musím vystúpiť k tomuto návrhu zákona, ktorý podstatným spôsobom mení náš súčasný azylový systém, a to takým spôsobom, že ho výrazne liberalizuje a pomáha potenciálnym záujemcom o azyl na Slovensku nielen dlhšie ostávať, ale aj reálne ľahšie ten azyl získať a tým pádom tu v podstate žiť na úkor slušne pracujúcich slovenských občanov. Práve v dobách tejto aktívne hroziacej imigračnej krízy, ktorá zasahuje celú Európsku úniu, ale aj všetky ostatné štáty Európy, by malo Slovensko mimoriadne opatrne vystupovať ku každému kroku, resp. pristupovať ku každému kroku zo strany Bruselu a Európskej únie, ktorý sa snaží liberalizovať jednotlivé druhy politík smerujúce k tomu, aby imigranti mohli v jednotlivých štátoch Európskej únie zostávať. Pretože to, čo reálne strana SMER – sociálna demokracia prostredníctvom či už svojho predsedu, alebo jednotlivých podpredsedov deklaruje na verejných tlačových konferenciách tu v Národnej rade alebo kdekoľvek inde, a to, čo reálne robí tu v Národnej rade, aké zákony, aké hodnoty, aké nariadenia presadzuje, a za čo sa stavia, je v absolútnom príkrom rozpore. A toto je jeden z tých príkladov. A ja využívam toto miesto tu v druhom čítaní, aby som poukázal na ten obrovský rozpor, že na jednej strane SMER vystupuje ako strana protimigračná, strana, ktorá chce chrániť národné a kresťanské hodnoty pred inváziou agresívnych islamistov, pred teroristickými útokmi a podobne, no na druhej strane pomaly pristupuje ku každému svojvoľnému kroku zo strany Bruselu tak, aby týmto imigrantom, azylantom, a teda aj potenciálnym teroristom, násilníkom a tým, ktorí v západnej Európe znásilňujú kresťanské ženy, umožňovala ostať priamo na Slovensku. Ako už spomínala pani ministerka, tak táto novela, zopakujem to, povedal som to aj v prvom čítaní, zvyšuje tú lehotu, počas ktorej musia slovenské orgány rozhodnúť o udelení alebo neudelení azylu, zo súčasných troch mesiacov až na šesť mesiacov a zavádza, resp. poskytuje tomu jednotlivému žiadateľovi o azyl nové možnosti, opravné prostriedky a právomoci, ako túto lehotu, túto dobu, počas ktorej ho občania Slovenskej republiky musia živiť, až na 21 mesiacov. To znamená takmer dva roky. A prečo to robíme? Robíme to preto, pretože si to Európska únia praje a pretože táto vláda a tu prítomná pani ministerka len tak bez mihnutia oka servilne plní každé jedno nariadenie, ktoré Európska únia vypustí, s ktorým Európska únia príde, a je úplne jedno, úplne bezohľadne sa k tomu staviate, či to Slovenskú republiku poškodí, či to vystaví slovenských občanov nejakému nebezpečenstvu, či to môže znamenať vážne ohrozenie bezpečnostnej situácie na Slovensku, jednoducho Európska únia si to praje, a preto to musíme splniť. A teraz sa chcem venovať tomu najdôležitejšiemu bodu, ktorý som spomínal aj v prvom čítaní a v ktorom pán minister, bývalý minister Kaliňák zavádzal podľa môjho názoru, keď sa snažil obraňovať prijatie takejto novely, a to je ten bod, kedy táto novela zákona umožňuje mimovládnym organizáciám právne zastupovať žiadateľov o azyl uprostred tohto azylového procesu. To znamená rôzne mimovládne organizácie, ktoré sú častokrát financované z veľmi pochybných zdrojov, o ktorých som hovoril aj na minulej schôdzi a o ktorých nevieme prakticky vôbec nič, pretože nielenže vláda nebola schopná prijať zákon, ktorý by aktívne, naozaj aktívne kontroloval financovanie týchto mimovládnych organizácií vykonávajúcich na Slovensku jednoznačne otvorene protištátnu, protinárodnú a protikresťanskú činnosť, nebola vláda ani len schopná prijať nami už dvakrát predkladanú novelu zákona o mimovládnych organizáciách, v ktorej by jasne, jasne, jasne poukázala na to, tieto mimovládne organizácie, ktoré na Slovensku presadzujú či už tieto hodnoty nejakých sexuálnych úchyliek, hodnoty prijímania imigrantov a podobne, boli jasne klasifikované, keďže sú financované najčastejšie zo zahraničia ako zahraniční agenti, a Slovensko by tak bolo výrazným spôsobom ochránené od zhubného vplyvu týchto mimovládnych organizácií. Namiesto toho ale vláda dáva týmto mimovládnym organizáciám, ktoré sú špičkovo financované, ktorí majú špičkovo vzdelaných, pripravených ľudí, ktorí sú špičkovo zaplatení, a oprávňuje tieto organizácie zastupovať jednotlivých žiadateľov o azyl. To znamená, ten žiadateľ, ktorý sa nechá takouto organizáciou, ktorá ho ochotne zastupovať bude, bude mať výborné vedomosti, možnosti a bude vedieť presne, ktoré oprávnenie kedy využiť na to, aby na Slovensku prípadne ostal čo najdlhšiu možnú dobu. No a práve v tomto prípade v prvom čítaní minister vnútra Kaliňák vystúpil s tým, že takéto oprávnenie už tak, aj tak v zákone existuje, že zákon o azyle už teraz umožňuje mimovládnym organizáciám zastupovať jednotlivých žiadateľov o azyl. No keď sa však pozrieme na súčasné znenie k paragrafu 17a zákona o azyle a jeho plánovanú novelizáciu, tak dôjdeme jednoznačne k rozporu medzi tým, čo pán Kaliňák tvrdí, a tým, čo reálne v súčasnosti platí. Pretože súčasne platné uznesenie § 17a neumožňuje, resp. ani len nespomína mimovládnu organizáciu ako jeden zo subjektov, ktorý má oprávnenie právne zastupovať žiadateľ a azyl v tomto procese. Až ten, táto novelizácia umožňuje mimovládnu orga-, mimovládnej organizácii, ktorá, ako je definované, poskytuje právnu pomoc cudzincom, zastupovať týchto azylantov. To znamená, položme si jasnú otázku, koľko ešte je úprimnosti, pravdovravnosti, čestnosti na tej politike najsilnejšej vládnej strany SMER-u. My otvorene hovoríme, že absolútne nič. Absolútne nič, pretože takto otvorene na jednej strane hovoriť o nebezpečenstve vplyvu zahraničím platených mimovládnych organizácií a na druhej strane im umožňovať takýmto výrazným spôsobom zasahovať napríklad do azylového procesu, ktorý môže v budúcnosti výrazne zmeniť štruktúru obyvateľstva Slovenskej republiky, to je jednoducho v obrovskom rozpore, ako som spomínal. Je mi veľmi ľúto, že v prvom čítaní táto novela prešla. Nerobím si ani ilúziu, že ovplyvním politikov vládnej koalície alebo nebodaj politikov z tzv. fiktívnej opozície, aby zmenili svoj postoj k tomuto návrhu, pretože oni sa ani len netaja tou otvorenou nenávisťou k Slovensku, tou otvorenou nenávisťou k národným a kresťanským hodnotám, no chcem v tomto pléne otvárať oči ľuďom, ktorí ešte stále naivne veria, že v tom SMER-e, v tej SNS-ke sú ešte ako-také národné a kresťanské hodnoty, pretože tu je zase ďalší dôkaz a tých dôkazov je na tejto schôdzi dosť veľa, to znamená, mám čo robiť na to, aby som tým ľuďom vysvetľoval, ako veľmi je v rozpore to, čo hovoríte, od toho, čo robíte, ale jednoducho, jednoducho sa mi nepáčilo v prvom čítaní, že pán Kaliňák sa nás snažil takýmto spôsobom zavádzať a snažil sa brániť pani ministerku, ktorá očividne ešte nie je úplne zorientovaná v problematike azylu a v problematike ministerstva vnútra ako takého a nevedela jednoznačne, jasne obhájiť tento návrh, tento, túto novelu zákona. No podľa mňa je potrebné tieto veci hovoriť otvorene a jasne, tak ako som na minulej schôdzi povedal, že mimovládne organizácie financované zo zahraničia vykonávajú podvratné činnosti v celej Európskej únii, tak sa to snažia aj na Slovensku, a najlepší príklad perfektne teraz vidíme v Taliansku, kde majú konečne aspoň trošku normálneho ministra vnútra, to znamená asi opak bývalého pána Kaliňáka, ktorý jasne povedal imigrantom z tej lode súkromnej mimovládnej organizácie, môžete si ísť, kde chcete, ale talianske prístavy pre vás jednoducho miesto nemajú. Toto je normálna politika, ktorá môže zachrániť Slovensko, a nie ústupky Európskej únie, nie poklonkávanie sa, nie prosenie, neurobte to takto a takto, a nie prijímanie každej jednej nezmyselnej novely a nariadenia z dielne Európskej únie. To znamená, je síce pravda, že táto novela logicky musí prejsť, keďže ju predkladá vládna koalícia, ale verím tomu, že to uvidí čo najväčšie množstvo ľudí a uvedomí si, že ten SMER neustále zavádza, neustále klame a neustále to, čo robí, nemá nič spoločné s tým, čo verejne deklaruje. Ďakujem.